Γεώργιος Καρυδιάς

Ο Γεώργιος Αριστείδης Καρυδιάς (αγγλ : George Aristides Caridia) (Καλκούτα 20 Φεβρουαρίου 1869 - Λονδίνο 21 Απριλίου 1937), ήταν Βρετανός με ελληνική καταγωγή αθλητής της αντισφαίρισης και ολυμπιονίκης.

Ο Καρυδιάς καταγόταν από ελληνική οικογένεια της Αλεξάνδρειας στην Αίγυπτο , ο ίδιος γεννήθηκε στην ΙνδίαΕλευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, αγωνιζόταν περίπου από το 1895  έως το 1914. 

Το 1903 ο Καρυδιάς έγινε τακτικό μέλος του ΟΑΑ , μέλος του συλλόγου ήταν και ο θείος του Αλέξανδρος Οράτης. Πήρε μέρος στις μεγαλύτερες διοργανώσεις της εποχής του, στο Γουίμπλετον η καλύτερη συμμετοχή του ήταν το 1903 όπου έφτασε στα ημιτελικά και στα προημιτελικά στο διπλό αντρών το 1898, το 1899 και το 1909 στο μονό αντρών χάνοντας από τον Μαυροκορδάτο. Το 1904 κατέκτησε το Γαλλικό κλειστό πρωτάθλημα και το 1902 το Ουαλικό πρωτάθλημα. Στο κλειστό πρωτάθλημα Βρετανίας το 1907 έφτασε έως τον τελικό όπου έχασε από τον Άρθουρ Γκορ. 

Πήρε μέρος στους ολυμπιακούς αγώνες του 1908 με την Μεγάλη Βρετανία όπου αναδείχτηκε τρίτος ολυμπιονίκης κι έφτασε μέχρι τα ημιτελικά, εκεί έχασε από τον Γερμανό Ότο Φρόιτζχαϊμ (Otto Froitzheim) με 3-1 σετ (6-4 6-1 5-7 6-1) Στατιστικά αθλητών των ολυμπιακών αγώνων Γεώργιος Αριστείδης Καρυδιάς . Επίσης τρίτος ολυμπιονίκης ήταν και στο διπλό αντρών με συμπαίκτη τον Τζορτζ Σίμοντ (George Simond). 

Πήρε μέρος και στους ολυμπιακούς αγώνες του 1912, αποκλείστηκε στα προημιτελικά όπου έχασε από τον Αυστραλό Τόνυ Γουίλντινγκ και στο διπλό αποκλείστηκε στον α΄γύρο με συμπαίκτη τον Μαυροκορδάτο.

 Παραπομπές 

Κατηγορία:Βρετανοί αθλητές της αντισφαίρισης
Κατηγορία:Βρετανοί Ολυμπιονίκες
Κατηγορία:Όμιλος Αντισφαίρισης Αθηνών